ໜຸ່ມລາວທີ່ມົສກູ ໂອ້ລົມ ກັບວີໂອເອ ກ່ຽວກັບ ການດໍາລົງຊີວິດ ຢູ່ຣັດເຊຍ 
ທ່ານ​ສັງ​ທອງເວົ້າວ່າ ໂອກາດຂອງ​ທ່ານພູ​ຕິນ ໃນການໄດ້​ຮັບ​ໄຊຊະນະ ໃນການເລືອກຕັ້ງ ຄັ້ງນີ້ ມີພຽງແຕ່ 50-50 ແລະອາດຈະມີ ການປ່ອນບັດ ຮອບສອງກໍໄດ້.
ໃນລາຍການຊິວິດຊາວລາວໃນຕ່າງແດນຂອງເຮົາແລງມື້ນີ້ ກິ່ງສະຫວັນ ມີບົດສຳພາດທາງ ໂທລະສັບ ກັບ ທ່ານສັງທອງ ບຸດສີເມືອງ ຈາກປະເທດຣັດເຊຍ ມາສະເໜີທ່ານ ຊຶ່ງຜູ້ກ່ຽວ ໄດ້ລົມສູ່ຟັງກ່ຽວກັບການເລືອກຕັ້ງປະທານາທິບໍດີຣັດເຊຍທີ່ຈະມີຂຶ້ນໃນວັນອາທິດ ທີ 4 ມີນານີ້ ແລະການດໍາລົງຊີວິດຢູ່ໃນປະເທດດັ່ງກ່າວ ໃນເດືອນພະຈິກ ແລະເດືອນ ທັນວາທີ່ຜ່ານມານີ້ ລາຍການ ຊີວິດຊາວລາວໃນຕ່າງແດນ ຂອງວີໂອເອ ກໍຄືສຽງອາເມຣິ ກາ ໄດ້ສໍາພາດທ່ານສັງທອງ ບຸດສີເມືອງ ຊຶ່ງແມ່ນຊາວລາວ ຄົນນຶ່ງ ເກີດທີ່ເມືອງນາຊາຍ ທອງ ແຂວງວຽງຈັນ ແລະໄດ້ ເດີນທາງໄປສຶກສາວິຊາກົດ ໝາຍແລະຄວາມສໍາພັນຕ່າງ ປະເທດທີ່ກຸງມົສກູ ປະເທດ ຣັດເຊຍ ໃນປີ 1984 ແລະ ໄດ້ຕັດສີນໃຈສ້າງຄອບຄົວຢູ່ ທີ່ນັ້ນມາຈົນຮອດປັດຈຸບັນນີ້ ທ່ານສັງທອງໄດ້ກັບເມືອຢາມ ປະເທດລາວ ສອງສາມຄັ້ງ ແລ້ວ ຊຶ່ງຫລ້າສຸດແມ່ນໃນ ທ້າຍປີ 2011 ຊຶ່ງທ່ານມີ ຄວາມຕື້ນຕັນໃຈທີ່ສຸດທີ່ໄດ້ ເຫັນຄວາມຈະເລີນຮຸ່ງເຮືອງຂອງບ້ານເມືອງ ແລະເຫັນການດໍາລົງຊີວິດທີ່ປ່ຽນແປງໄປ ໃນທາງທີ່ດີຂຶ້ນຢ່າງຫລວງຫລາຍ ຈາກສະໄໝທີ່ທ່ານຍັງຢູ່ເມືອງລາວ ຢູ່ນະຄອນຫລວງມົສກູນັ້ນ ທ່ານສັງທອງ ກໍໄດ້ມີການຕິດຕໍ່ພົວພັນເປັນປະຈໍາກັບທາງ ສະຖານທູດລາວ ແລະກໍໄດ້ພົບປະກັບຄະນະເຈົ້າໜ້າທີ່ລາວທີ່ໄປຢ້ຽມຢາມ ຣັດເຊຍຢູ່ ເລື້ອຍໆຊຶ່ງຫລ້າສຸດກໍໄດ້ຕິດຕາມໄປຖ່າຍພາບໃຫ້ທ່ານຈູມມະລີ ໄຊຍະສອນ ປະທານ ປະເທດ ສປປ ລາວ ໃນຕອນທີ່ທ່ານຈູມມະລີ ນໍາພາຄະນະຜູ້ແທນລາວ ໄປຢ້ຽມຢາມ ຣັດເຊຍ ເມື່ອເດືອນຕຸລາ ປີກາຍນີ້ ສັບປະດານີ້ ວີໂອເອໄດ້ສໍາພາດ ທ່ານສັງທອງ ບຸດສີເມືອງ ອີກຄັ້ງນຶ່ງແລະໄດ້ຖາມທັດ ສະນະສ່ວນຕົວຂອງທ່ານ ກ່ຽວກັບການເລືອກຕັ້ງປະທານາທິບໍດີຣັດເຊຍ ຊຶ່ງທ່ານ Vladimir Putin ອະດີດປະທານາທິບໍດີ ແລະນາຍົກລັດຖະມົນຕີໃນປັດຈຸບັນ ໄດ້ກັບ ຄືນມາສະມັກເປັນປະທານາທິບໍດີ ອີກເປັນຄັ້ງທີ່ສາມ ໃນການເລືອກຕັ້ງທີ່ຈະມີຂຶ້ນໃນ ວັນທີ 4 ເດືອນມີນາ ຄືວັນອາທິດຈະມານີ້ ເລື້ອງດັ່ງກ່າວກໍາລັງເປັນຂ່າວທີ່ກໍາລັງຝົດ ເດືອດຢູ່ໃນຣັດເຊຍ ແລະເປັນຫົວຂໍ້ຄັດແຍ້ງກັນຢ່າງໃຫຍ່ ລະຫວ່າງຝ່າຍທີ່ສະໜັບ ສະໜູນແລະຄັດຄ້ານ ພ້ອມທັງມີການຈັບກຸມຜູ້ຄົນໃນຂໍ້ຫາວາງແຜນລອບສັງຫານ ທ່ານພູຕິນນໍາດ້ວຍ ທ່ານສັງທອງໄດ້ໃຫ້ທັດສະນະຂອງທ່ານດັ່ງນີ້: ທ່ານສັງທອງ ເວົ້າວ່າ ຖ້າທ່ານພູຕິນ ສາມາດສະມັກເລືອກຕັ້ງໄດ້ອີກເມື່ອ 4 ປີກ່ອນນີ້ ແມ່ນແນ່ນອນວ່າ ທ່ານຕ້ອງໄດ້ຮັບໄຊຊະນະ ແຕ່ມາໃນປັດຈຸບັນນີ້ ໂອກາດຂອງທ່ານ ແມ່ນມີແຕ່ພຽງແຕ່ປະມານ 50% ຊຶ່ງແມ່ນແຕ່ທ່ານພູຕິນເອງກໍຍັງໄດ້ເວົ້າວ່າ ທ່ານອາດ ຈະບໍ່ໄດ້ຮັບໄຊຊະນະຢ່າງຂາດລອຍ ແລະການເລືອກຕັ້ງອາດຕ້ອງໄດ້ແກ່ຍຍາວໄປໃນ ຮອບທີສອງ ຫລືຮອບຕັດສິນຊີ້ຂາດ ນອກຈາກນີ້ແລ້ວ ທ່ານສັງທອງ ຍັງໄດ້ລົມສູ່ວີໂອເອຟັງ ກ່ຽວກັບ ຊີວິດການເປັນຢູ່ຂອງສັງຄົມລາວ ໃນກຸງມົສກູ ທ່ານກ່າວວ່າ ປັດຈຸ ບັນນີ້ມີອະດີດນັກສຶກສາລາວບໍ່ ຮອດ 10 ຄົນທີ່ພາກັນແຕ່ງງານ ກັບຜູ້ຍິງຊາວຣັດເຊຍ ແລະໄດ້ ສ້າງຄອບຄົວ ຕັ້ງຖິ່ນຖານຢູ່ໃນ ເຂດນະຄອນຫລວງມົສກູ ມັນ ເປັນສັງຄົມລາວທີ່ນ້ອຍໆ ເພາະ ສະນັ້ນຈຶ່ງບໍ່ມີການຈັດຕັ້ງສະມາ ຄົມໃດໆທັງສີ້ນ ການພົບປະສັງ ສັນ ກໍແມ່ນມັກຈະພໍ້ກັນຢູ່ໃນງານບຸນປີໃໝ່ ທີ່ສະຖານທູດລາວ ໃນນະຄອນຫລວງມົສກູ ກ່ຽວກັບດ້ານອາຫານການກິນ ທ່ານບອກວ່າມີຮ້ານຕະຫລາດ ຂາຍເຄຶ່ອງອາຫານຈາກ ຫວຽດນາມ ຈີນ ອີນເດຍແລະໄທ ໃນການໃຫ້ສໍາພາດກັບ VOA ກ່ອນໜ້ານີ້ ກ່ຽວກັບການກັບ ເມື່ອຢ້ຽມຢາມປະເທດເທື່ອ ຫລ້າສຸດໃນເດືອນພະຈິກແລະ ທັນວານັ້ນ ທ່ານສັງທອງໄດ້ ສະແດງຄວາມພູມໃຈນໍາຄວາມ ຈະເລີນຂອງບ້ານເກີດເມືອງ ນອນ ຊຶ່ງກໍໄດ້ມີຜູ້ຟັງຫລາຍໆ ທ່ານປະກອບຄວາມເຫັນເຂົ້າ ມາຕິຕຽນວ່າ ທ່ານໄດ້ໄປເຫັນ ແຕ່ຄວາມຈະເລີນຢູ່ໃນໂຕເມືອງ ໃຫຍ່ ແຕ່ບໍ່ໄດ້ໄປເຫັນຄວາມທຸກຍາກຢ່າງແສນສາຫັດຂອງປະຊາຊົນລາວສ່ວນໃຫຍ່ໃນເຂດ ບ້ານນອກນັ້ນ ທ່ານສັງທອງມີຄວາມເຫັນຕອບວ່າ: ທ່ານສັງທອງບໍ່ໄດ້ກັບຄືນເມືອ ບ້ານພຽງເພື່ອໄປທ່ຽວມ່ວນຊື່ນ ເທົ່ານັ້ນ ແຕ່ໄດ້ທໍາປະໂຫຍດໃຫ້ ແກ່ພວກເດັກນ້ອຍນັກຮຽນ ທີ່ ໂຮງຮຽນມັດທະຍົມສົມບູນສີທອງ ນອກນະຄອນຫລວງວຽງຈັນອີກ ໂດຍໄດ້ເອົາຂອງຂວັນເລັກໆ ນ້ອຍໆໄປມອບໃຫ້ ພ້ອມກັບປື້ມ ຮຽນພາສາອັງກິດ ທີ່ທາງວິທະຍຸ ວີໂອເອ ຫລືສຽງອາເມຣິກາ ໄດ້ ຈັດພິມ ໂດຍການຮ່ວມມືກັບສະ ຖານີວິທະຍຸແຫ່ງຊາດລາວ ພ້ອມກັບແຜ່ນຊີດີບົດຮຽນ ໄປມອບໃຫ້ນໍາ